เมื่ออาทิตย์ที่ผ่านมา ได้ไปลองเดินเล่น Central Eastville ดูบ้าง ห้างนี้น่าสนใจนะ มี zone outdoor ไว้เดินเล่นชิลเลย แถบที่เป็น outdoor นี่มี 2 ชั้น มีร้านอาหารใหม่ๆดูดีน่าสนใจหลายร้าน แต่วันนี้มาครั้งแรก ลองเปิด wongnai เช็คเรทติ้งร้านดูแล้วเจอร้าน White Shuffle นี่ขึ้นมาเป็นอันดับแรกๆพร้อมเรทติ้งที่ทำให้ไม่ต้องคิดเยอะ เดินดิ่งไปที่ร้านกันเลย 

เมนูของร้านนี้น่าทานหลายอย่างมาก ดูเมนูไปๆมาๆสุดท้ายก็เลือกมาลองตามนี้

1. Croissant (Free) - สั่งอาหารเสร็จทางร้านเอาครัวซองพร้อมเนยมาให้คนละชิ้น ครัวซองร้านนี้อร่อยเลย หอมเนย ว่าจะขอเพิ่มแต่เกรงใจนะ 555+ 
2. Cobb Salad (225) - เห็นเพื่อนๆวงในว่าดี เราเลยต้องจัดไป ก็อร่อยจริงๆนะ กินเรียกน้ำย่อยได้ดีเลยจานนี้ 
3. Quesadilla Parma Ham (195) - จานนี้ชอบมากกกกก อยากสั่งมากินเป็นเมนูหลักสัก 3 จาน 555++
4. Pork Chop (450) -  ตัวเนื้อหมูยังไม่ค่อยนุ่มเท่าไหร่ ซอสที่ให้มาเราว่ารสอ่อนไปนิดด้วย โดยรวมจานนี้เลยเฉยๆ
5. Spaghetti Clam (225) - มันคือสปาเก็ตตี้หอยลาย รสชาติโดยรวมอ่อนไปนิด เลยเฉยๆเหมือนกัน 
6. One Good Burger (325) - เบอร์เกอร์เนื้อ 180g ด้านในมี Swiss Cheese + Bacon สั่งความสุขระดับ Medium ก็ได้ตามที่สั่ง เนื้อมีความชุ่มฉ่ำดีมาก กัดไปทั้งคำใหญ่ๆแล้วฟินนนนน Waffle Fries ที่ให้มาด้วยกันก็อร่อย สรุปประทับใจเบอร์เกอร์มาก
7. น้ำแร่ Mont Fleur (40/ขวด) 

(ราคาด้านบนยังไม่รวม SC + VAT)

โดยรวมชอบอาหารร้านนี้นะ อาจจะมีเฉยๆบ้างบางเมนู แต่โดยรวมแล้วดี บริการก็ดี วันที่ไปกินทางร้านยังมีแจกบัตรสมาชิกให้ด้วย สิทธิพิเศษมีหลากหลายอยู่เหมือนกัน ดูได้จากรูป แต่ที่น่าสนใจมากจะเป็นสิทธิ์ในการได้รับส่วนลด 50% สำหรับเมนู Steak กับสิทธิ์รับ Pancake Free ถ้าสั่งอาหารเกิน 500 บาท ได้ยังงี้คงต้องกลับไปทานเรื่อยๆซะละกับร้าน White Shuffle ร้านนี้ ^^ 